Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: feladatára, arra kívántunk választ kapni, hogy az önkormányzat eleget tett-e az országos településrendezési és építési követelményekről szóló 253/1997. (XII. 20.) Korm. rendelet
Paragraph Index: 1290

46. § (1) bekezdésében foglalt előírásnak. Ennek alapján ugyanis, ha az építmény rendeltetésszerű használatához ivóvíz szükséges és nincs közműves vízszolgáltatás, az ivóvíz-szolgáltatás szempontjából figyelembe vehető az is, ha a telken ivóvíz minőségű vizet szolgáltató kút van, vagy a vízellátás a telektől gyalogúton mérve, legfeljebb 150 m-es távolságon belül, egyéb módon biztosított. Az önkormányzat jegyzője megkeresésünkre adott válaszában tájékoztatott arról, hogy a városban van közműves vízszolgáltatás, a rácsatlakozás — és ezzel az egészséges ivóvíz használatának lehetősége — biztosított, ezért az önkormányzat nem kötelezhető arra, hogy 150 m-en belül közkifolyókat működtessen. Válaszlevelében a jegyző arra is kitért, hogy a vízszolgáltató — amely ez esetben nem az önkormányzat, hanem egy gazdálkodó szervezet — a vonatkozó jogszabályokat betartva a kifogásolt közkifolyók megszüntetésénél a polgármester előzetes hozzájárulását kérte és azt meg is kapta. A felkérésünkre elrendelt vizsgálat kapcsán arra is fény derült, hogy az utcában lévő egyes ingatlanoktól 200—300 m-es távolságon belül van vízvételi hely — a panaszt előterjesztő ingatlanától ez 600 m-re található —, illetve ezeknek a közkifolyóknak a vízhasználati díját a hatályos jogszabályok alapján az önkormányzat fizeti a vízszolgáltató vállalatnak, ezzel kapcsolatosan a vízvételi lehetőséget igénybe vevőknek költségük nem merül, merülhet fel. Vizsgálatunkat annak megállapításával zártuk le, hogy a szóban forgó város önkormányzatának eljárása nem ütközött az egészséges ivóvíz biztosítására vonatkozó jogszabályok előírásaiba, kisebbségi jogsérelemre utaló magatartás a közszolgáltatást biztosító önkormányzat részéről nem volt kimutatható. Ugyanennek a városnak egy másik részén lakó panaszosok adták elő, hogy lakhatásukat, egészségi állapotukat hátrányosan befolyásolja az utcájuktól mintegy 100 m-re fekvő nyílt rendszerű szennyvíztározó, amely különösen nyári időszakban elviselhetetlen bűzt áraszt a lakóházak felé, kedvezőtlen széljárás esetén lehetetlenné teszi a szellőztetést, tehát akadályozza a normális életvitelt, veszélyezteti az egészséget. A lakók kifogásolták, hogy a szennyvíztelep építtetője, illetve az engedélyező hatóság nem volt tekintettel az itt lakó cigány családok helyzetére, érdekeire. Vizsgálatunk során — a helyszínen történt tájékozódást követően — az önkormányzat polgármesterét kerestük meg annak tisztázása céljából, hogy a szennyvíztelep mikor, milyen tervdokumentációk alapján létesült, illetve ki üzemelteti. A polgármester tájékoztatása szerint a szennyvíztisztító telep tulajdonosa egy gazdasági szervezet, amely elsősorban az üzemében keletkezett szennyvizet tisztítja itt, de a város néhány lakása és több intézménye is erre a hálózatra van rácsatlakoztatva. A tervdokumentációt áttanulmányozva megállapítottuk, hogy a szennyvíztisztító telep több mint tíz évvel a panaszosok utcájának kialakítása előtt már működött. A város általános rendezési tervének felülvizsgálata egyébként folyamatban van, amelynek részét képezi a szennyvíztisztító telep áthelyezése is. Az önkormányzat polgármestere arról nyilatkozott, 1999/79/II. szám hogy engedélyezett kiviteli terv birtokában a szomszédos településen lévő önkormányzattal közösen, társulás formájában, egy nagy kapacitású, mindkét önkormányzat lakosságát 100%-osan ellátó új szennyvízhálózat és szennyvíztelep kiépítésére pályázatot nyújtottak be. Az új szennyvíztisztító telep várhatóan 5 km-re kerül a település belterületi határától. A vizsgálat lezárásáról megküldött értesítésünkben e tényekről a panaszosokat tájékozattuk, egyúttal felhívtuk figyelmüket az épített környezet alakításáról és védelméről szóló

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes